תקנות סדר הדין הפלילי (חקירת חשודים) (תמלול)

{{ח:התחלה}}
{{ח:כותרת|תקנות סדר הדין הפלילי (חקירת חשודים) (תמלול), התשע״ח–2018}}

{{ח:פתיח-התחלה}}
{{ח:תיבה|ק״ת תשע״ח, 893|תקנות סדר הדין הפלילי (חקירת חשודים) (תמלול)|https://olaw.org.il/takanot/takanot-7936.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותנו לפי {{ח:חיצוני|חוק סדר הדין הפלילי (חקירת חשודים)#סעיף 12|סעיף 12(ג)}} {{ח:חיצוני|חוק סדר הדין הפלילי (חקירת חשודים)|לחוק סדר הדין הפלילי (חקירת חשודים), התשס״ב–2002}} (להלן – החוק), אנו מתקינים תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הודעה“ – הודעה לפי {{ח:פנימי|סעיף 2|תקנה 2(ג)}};
{{ח:ת|סוג=הגדרה}} ”חוק סדר הדין הפלילי“ – {{ח:חיצוני|חוק סדר הדין הפלילי|חוק סדר הדין הפלילי [נוסח משולב], התשמ״ב–1982}};
{{ח:ת|סוג=הגדרה}} ”חקירת חשוד“ – גביית הודעה מחשוד בחקירה או עימות שנערך לחשוד שתועדו בתיעוד חזותי או קולי לפי {{ח:חיצוני|חוק סדר הדין הפלילי (חקירת חשודים)|החוק}};
{{ח:ת|סוג=הגדרה}} ”תובע“ – תובע כמשמעותו {{ח:חיצוני|חוק סדר הדין הפלילי#סעיף 12|בסעיף 12(א)(1)(א) או (2) לחוק סדר הדין הפלילי}};
{{ח:ת|סוג=הגדרה}} ”תמלול“ – הקלדת מידע שמיעתי בשפת הדובר והצגתו בכתב;
{{ח:ת|סוג=הגדרה}} ”תמליל“ – תוצר התמלול.

{{ח:סעיף|2|עריכת תמליל של תיעוד חזותי או קולי}}
{{ח:תת|(א)}} תועדה חקירת חשוד בתיעוד חזותי או קולי כאמור {{ח:חיצוני|חוק סדר הדין הפלילי (חקירת חשודים)#סעיף 7|בסעיף 7 לחוק}}, יתעד החוקר בפירוט בכתב את מהלך החקירה תוך כדי ניהולה או סמוך לה ככל האפשר, נוסף על התיעוד החזותי או הקולי.
{{ח:תת|(ב)}} תיעוד חזותי או קולי של חקירת חשוד והתיעוד בכתב כאמור בתקנת משנה (א) יועברו לתובע, לפי {{ח:חיצוני|חוק סדר הדין הפלילי#סעיף 60|סעיף 60 לחוק סדר הדין הפלילי}}, בלא תמליל.
{{ח:תת|(ג)}} החליט תובע על העמדה לדין כאמור {{ח:חיצוני|חוק סדר הדין הפלילי#סעיף 62|בסעיף 62 לחוק סדר הדין הפלילי}} בתיק שבו תועדה החקירה בתיעוד חזותי או קולי, יעביר ליחידה החוקרת במשטרה הודעה בכתב של פרקליט בדרגת ממונה ומעלה או תובע בדרגת ראש צוות או ראש שלוחה ומעלה, לפי העניין, כי בכוונת הפרקליטות או התביעה המשטרתית, לפי העניין, להגיש כתב אישום בתיק ובה ציון סוג העבירות הצפויות להיכלל בכתב האישום, לצורך תמלול של התיעוד החזותי או הקולי האמור בתקנת משנה (א).
{{ח:תת|(ד)}} הועברה הודעה, יוודא האחראי על החקירה כי נערך תמליל כאמור בתקנה זו וכי הוא מועבר לתובע, כל זאת בהקדם האפשרי; נחקרו כמה חשודים והוחלט על הגשת כתב אישום נגד מקצתם, יתומלל התיעוד של החקירות האלה:
{{ח:תתת|(1)}} חקירות של חשודים שהוחלט להגיש נגדם כתב אישום;
{{ח:תתת|(2)}} חקירות של חשודים אחרים שלחקירתם תרומה משמעותית לבירור האמת.
{{ח:תת|(ה)}} על אף האמור בתקנת משנה (ג), רשאי פרקליט מחוז או ראש יחידת תביעות, לפי העניין, במקרים חריגים, בהחלטה מנומקת בכתב מטעמים מיוחדים, להנחות את היחידה החוקרת במשטרה לערוך תמליל כאמור בתקנה זו אף בטרם התקבלה החלטה על הגשת כתב אישום.

{{ח:סעיף|3|תמלול חקירות מיוחדות}}
{{ח:ת}} תועדו חקירות בתיעוד חזותי או קולי לפי {{ח:חיצוני|חוק סדר הדין הפלילי (חקירת חשודים)#סעיף 8|סעיפים 8(2), (3)}} {{ח:חיצוני|חוק סדר הדין הפלילי (חקירת חשודים)#סעיף 11|ו־11(א)(3) לחוק}}, תוודא היחידה החוקרת במשטרה שנערך תמליל של התיעוד האמור טרם העברת תיק החקירה לפרקליטות או לתביעה המשטרתית, לפי העניין, ותצרפו לתיק החקירה.

{{ח:סעיף|4|עריכת תמליל במקרים מיוחדים}}
{{ח:ת}} פרקליט מחוז רשאי לאשר שהפרקליטות או מטעמה יערכו תמליל, במקרים מיוחדים שחובת התמלול לפי {{ח:פנימי|סעיף 2|תקנה 2}} אינה חלה לגביהם, אם מצא כי הדבר נדרש לצורך הטיפול בתיק.

{{ח:סעיף|5|חקירה בשפה שאינה עברית}}
{{ח:ת}} התנהלה חקירה בשפה שאינה עברית, בכל מקום בתקנות אלה, במקום ”תמלול“ יקראו ”תמלול המתורגם לעברית“ ובכל מקום במקום, ”תמליל“ יקראו ”תמליל המתורגם לעברית“.

{{ח:חתימות|י״ג בטבת התשע״ח (31 בדצמבר 2017)}}
* '''איילת שקד'''
שרת המשפטים
* '''גלעד ארדן'''
השר לביטחון הפנים
{{ח:סוגר}}
{{ח:סוף}}
[[קטגוריה:בוט חוקים]]